4. ΑΝΑΓΚ. ΝΟΜΟΣ υπ’ αριθ.506 της 25 Φεβρ./2 Μαρτ.1937 Περί παροχής τελωνειακών διευκολύνσεων δια την επισκευήν εις ελληνικούς λιμένας πλοίων. Άρθρον μόνον.-Κατ’ εξαίρεσιν των κειμένων διατάξεων, επιτρέπεται εις τον Υπουργόν των Οικονομικών, ίνα δι’ αποφάσεών του καθορίζη επί το απλούστερον τας τελωνειακάς διατυπώσεις της εισαγωγής προς επισκευήν ή μετασκευήν μεταλλικών εξαρτημάτων και μερών σκάφους, μηχανών και λεβήτων πλοίων επισκευαζομένων εις ελληνικούς λιμένας παρά σιδηροβιομηχάνων, περιλαμβανομένων εις κατάλογον καταρτιζόμενον υπό της τελωνειακής αρχής. Μεταλλικά μέρη και εξαρτήματα προερχόμενα εκ πλοίων υπό ελληνικήν σημαίαν τεκμαίρονται ως δασμολογικώς ελεύθερα. Δι’ ομοίων αποφάσεων επιτρέπεται, όπως ορίζονται δια τα είδη της ανωτέρω περιπτώσεως επί το απλούστερον και αι διατυπώσεις των περιορισμών εισαγωγής και συναλλάγματος. 